open-index/open-wikipedia-markdown huggingface dataset:
קרל לוקה

**קרל לוקה** (בדנית: **Carl Locher**; 21 בנובמבר 1851 – 20 בדצמבר 1915) היה צייר ריאליסטי דני שמגיל צעיר הפך לחבר בקבוצת ציירי סקיין.

## ביוגרפיה
קרל לודוויג תילסון לוקה נולד בפלנסבורג בדוכסות שלזוויג שהייתה אז חלק מדנמרק. מגיל צעיר התעניין באוניות וקיבל את הכשרתו הראשונה מאביו שצייר ספינות למחייתו. לאחר מותו של האב, המשיך לוקה בעסקיו לזמן קצר ויצא למסעות רבים עם ספינות הצי המלכותי הדני. ההפלגה לאיי הודו המערבית עשתה עליו רושם מיוחד.

עוד לפני שהחל את לימודיו באקדמיה המלכותית לאמנות הדנית בשנת 1872, עודד אותו הולגה דרכמן לשהות מספר חודשים בסקיין, מושבת האמנים בצפון הרחוק של יוטלנד. הוא השלים במהירות את ציורי החוף, חלקם עם סירות דיג או תאונות.

בשנות ה-70 של המאה ה-19 המשיך לוקה את לימודיו בפריז שם התאמן בסטודיו של ליאו בונה. הוא ביקר בסקיין בכל פעם שחזר לדנמרק. בסופו של דבר הוא בנה שם בית שבו התגורר עד מותו.

הוא נחשב בין הטובים והפרודוקטיביים מבין האמנים הדנים. משנת 1885 הוא עשה מספר הדפסים קטנים וגדולים יותר. בשנת 1892 הקדיש את רוב זמנו לאמנות התחריט, ונסע - בתמיכת המדינה הדנית - לברלין, שם הפך לתלמידו של אמן התחריט הנס מאייר (1846–1910). באוניברסיטה לאמנויות (Hochschule der Künste Berlin).

בתמיכת המדינה הדנית, הוא פתח בית ספר לתחריטים לאמנים דנים בקופנהגן, שם לימד עד 1900.

ציירי סקיין כמו אנה אנקה ומיקל אנקר ופ.ס. קרוייה למדו בבית הספר שלו.

ניתן למצוא אוסף שלם של הדפסים שלו במוזיאון סקיין.

## גלריה

File:CARL LOCHER21.JPG

File:Skagen South Beach. October after sunset (Carl Locher).jpg

File:Carl Locher - Talrige sejlskibe på havet.jpg

File:Carl Locher1.jpg

## קישורים חיצוניים

## הערות שוליים

קטגוריה:ציירים דנים
קטגוריה:ילידי 1851
קטגוריה:נפטרים ב-1915
ד"ר דבור

**ד"ר דבור** היא חברת קוסמטיקה ישראלית שנוסדה בשנת 2010 בבית ג'ן. החברה מייצרת ומפיצה מוצרי קוסמטיקה ודרמוקוסמטיקה לטיפול ולטיפוח העור והשיער, המבוססים על מקורות צמחיים בלבד. מוצרי החברה נמכרים בישראל, רוסיה, קנדה, צרפת וסין.

## היסטוריה
החברה הוקמה בשנת 2010 על ידי ד"ר זיאד דבור, בוגר תואר ראשון ברוקחות האוניברסיטה העברית בירושלים בהצטיינות, ותואר שני ושלישי במדעי הרפואה בטכניון. דבור הוא סא"ל במילואים, ובעברו הרוקח הצבאי הראשי. מרצה בכיר לפרמקולוגיה וביוכימיה במכללה האקדמית צפת, ומרצה מן החוץ בפקולטה לרפואה ע"ש עזריאלי. דבור שימש חבר בוועדת סל הבריאות, דירקטור במכון חקר הימים והאגמים, יו"ר ועדת פיתוח תרופות בלתי קונבנציונליות, חבר בוועדות שונות באגף לשעת חירום במשרד הבריאות.

## החברה
מפעל הקוסמטיקה של מעבדות ד"ר דבור נמצא ביישוב בית ג'ן, ומייצר מוצרי קוסמטיקה המופקים מצמחי מרפא הגדלים בגינה ענקית במפעל. במפעל מועסקות נשים בלבד, רובן ככולן מהמגזר הדרוזי. חברת ד"ר דבור אומצה על ידי חברת טבע תעשיות פרמצבטיות שמפיצה את המוצרים בבתי מרקחת ברחבי ישראל, במרכז המבקרים ובאתר האינטרנט של החברה.

החברה עוסקת במחקר, פיתוח וייצור תכשירים לטיפול וטיפוח העור והשיער. במסגרת פעילות זו פותחו בחברה עשרות מוצרים לאנטי-אייג'ינג, יובש עור, תסמיני פסוריאזיס, אטופיק דרמטיטיס, קשקשים, נשירת שיער, אקנה, הגנה מקרני השמש ועוד. מעבדות ד"ר דבור הוכרו על ידי משרד החינוך כגוף חקר בלתי פורמלי התומך בחקר מדעי. בשל מגפת הקורונה נוספו לפיתוח ולייצור מוצרי חיטוי והיגיינה, כולל חיטוי ציוד רפואי ומשטחים המשמש מעבדות קורונה.

חברת ד"ר דבור היא חברה משפחתית בבעלות משפחת דבור, מהכפר הדרוזי בית ג'ן.

## מוצרי החברה

לחברה 80 מוצרים רשומים ומאושרים במשרד הבריאות לאנטי-אייג'ינג, פסוריאזיס, אטופיק דרמטיטיס, קשקשים, נשירת שיער ועוד. החברה פיתחה תכשיר רפואי ממקור צמחי לטיפול בפסוריאזיס, אשר נרשם כפטנט והמוצר קיבל את אישור רשויות הבריאות הקנדיות.

* תכשירים רפואיים לבעיות עור שונות
* תכשירי הגנה מהשמש
* תכשירים דרמו-קוסמטיים מתקדמים לאנטי-אייג'ינג
* תכשירים לטיפוח הגוף והשיער
* תכשירי חיטוי והיגיינה
* סבונים משמן זית וצמחי מרפא

## פרסים
* חביב הקהל בתחרות עסקים קטנים של ynet, בנק הפועלים, וידיעות אחרונות לעסקים קטנים
* חברה בעלת תרומה חברתית ייחודית – החממה לעסקים חברתיים 360 - בראשות תמיר פרדו
* פרס ראש אגף הטכנולוגיה והלוגיסטיקה בנושא ספר תרופות
* אות יקיר עולם, מרכז חינוך ליאו באק, חיפה

## קישורים חיצוניים
* 

* ענת דוידוב, סא"ל במיל' ד"ר זיאד דבור הקים מפעל למוצרי טיפוח שמקדם העסקת נשים דרוזיות, באתר 103fm, 21 במרץ 2018

## הערות שוליים

קטגוריה:חברות קוסמטיקה ישראליות
קטגוריה:תעשיית פרמצבטיקה בישראל
קטגוריה:חברות משפחתיות ישראליות
קטגוריה:בית ג'ן
קטגוריה:ישראל: חברות שהוקמו ב-2010
אמברוג'ו לורנצטי

**אמברוג'ו לורנצטי** (באיטלקית: **Ambrogio Lorenzetti**) או **אמברוג'ו לאורטי** (**Laurati**) (1290 בקירוב – 9 ביוני 1348) היה צייר איטלקי בן תקופת הרנסאנס, מאסכולת סיינה. הוא היה פעיל משנת 1317 עד לשנת 1348 בערך. בין עבודותיו המפורסמות הציור "אלגוריה על השפעת הממשל הטוב והרע" בפאלאצו פובליקו בסיינה. אחיו הבכור היה הצייר פייטרו לורנצטי.

לורנצטי הושפע מאוד הן מהאמנות הביזנטית והן מן האמנות הקלאסית, והשתמש בהן ליצירת סגנון ציור ייחודי ואינדיבידואלי. ידוע שהוא התנסה בפרספקטיבה ובפיזיונומיה, וכן בלימוד העת העתיקה. בנוסף, מציגה יצירתו את השפעה של דוצ'ו וסימונה מרטיני.

היצירה המוקדמת ביותר שלו היא ציור בנושא המדונה והילד, המתוארכת לשנת 1319. ידוע כי שהה בפירנצה עד 1321. הוא שב לפירנצה בשנית לאחר שבילה מספר שנים בסיינה.

## קישורים חיצוניים

* 

## הערות שוליים

קטגוריה:ציירים איטלקים במאה ה-14
קטגוריה:ציירים איטלקים במאה ה-13
קטגוריה:חיי הציירים, הפסלים והאדריכלים הדגולים ביותר
קטגוריה:ילידי 1290
קטגוריה:נפטרים ב-1348
סודוקו מצולעים

שמאל|ממוזער|250px|דוגמה של סודוקו מצולעים
שמאל|ממוזער|250px|דוגמה של סודוקו מצולעים עם סיכומים בצד
**סודוקו מצולעים** (באנגלית: **Jigsaw Sudoku**) הוא וריאנט של סודוקו, שבו החלוקה המשנית למתחמים בני תשע משבצות, אינה בהכרח בצורה ריבועית. הצורה הכללית של הלוח בסודוקו מצולעים יכולה לשמור על סימטריה, אך לא חייבת.

את סודוקו מצולעים פותרים באותה דרך כמו סודוקו רגיל, תוך ניצול ההזדמנויות, שהצורות המיוחדות יוצרות.

אפשר לייצור ולפתור גם סודוקו מצולעים בלוחות קטנים או גדולים מהלוח הסטנדרטי של 9*9 משבצות.

אפשר לשלב סודוקו מצולעים עם סודוקו אלכסונים ולקבל סודוקו שעונה לכללים של שני סוגי הסודוקו.

## סודוקו מצולעים עם סיכומים בצד
בסודוקו מצולעים עם סיכומים בצד הסיכומים הם סיכומי הספרות של אותה שורה או אותו טור, עד הקו המעובה הראשון. אלה רמזים המקילים על מציאת הספרות שיש להציב בכל משבצת.

## הערות שוליים

קטגוריה:סודוקו
קבוצת ח.י.

**קבוצת ח.י.** היא קבוצת חברות אשר עוסקות ביבוא, שיווק, תכנון וביצוע בתחום מוצרי חשמל ואלקטרוניקה, תאורת LED, תקשורת ואנרגיה סולארית, קמעונאות, סחר אלקטרוני, רכיבים אלקטרוניים, נדל"ן, שירות ולוגיסטיקה. מטה החברה ממוקם בכפר סבא והמרכזים הלוגיסטיים באיירפורט סיטי, כפר סבא, חיפה ובית גמליאל.

## היסטוריה
החברה התאגדה בשנת 1986 על ידי יוסי סרודי המכהן כבעלים ויושב ראש הקבוצה.

בשנת 2020, נכנסה הקבוצה לתחום המסחר האלקטרוני על ידי רכישת פעילות אתר BigDeal.

## חטיבות הקבוצה
**חטיבת ייבוא והפצה** - כוללת מספר חברות בקבוצה (ח.י. אלקטרוניקה, סינודן, ח.י. רכיבים), שמייצגות באופן רשמי, מפיצות, נותנות שירות ומתמחות במכירה סיטונאית לעסקים, לצד מתן שירות וקשר ישיר עם לקוחות הקצה.

**חטיבת פתרונות לעסקים** - כוללת מספר חברות בקבוצה (ח.י. אלקטרוניקה, סינודן, ח.י. רכיבים, ח.י. אנרגיה) מתמחות במתן פתרונות לעסקים, כולל שילוט מקצועי (Digital Signage), מסכים מקצועיים, פתרונות אחסון (Data storage), פתרונות אנרגיה סולארית, פתרונות תאורה, פתרונות מיזוג אוויר ועוד.

**חטיבת הקמעונאות** - כוללת מספר חברות בקבוצה (ח.י. דיגיטל, בסט מובייל, שאלטר), מתמחה במכירה קמעונאית בחנויות פיזיות או באתר סחר אינטרנטי, וכוללת כ-40 סניפים פיזיים בפריסה ארצית של בסט מובייל ושאלטר, וכן אתרי סחר אלקטרוני.

**חטיבת השירות והלוגיסטיקה** - כוללת את חברת ח.י. שירות ולוגיסטיקה, ומתמחה בהענקת שירות, אחריות, ופתרונות לוגיסטיים מגוונים, מהפצת מוצרים קטנים לבית הלקוח, הובלה והתקנה של מוצרי חשמל גדולים (כגון טלוויזיות, מקררים ועוד), הובלת עמודי תאורה ופאנלים סולאריים, אחסון וליקוט של מוצרים בכל הגדלים, וניהול מוקדי שירות.

**חטיבת הנדל"ן** - כוללת את חברת חברת אוריה מקרקעין המתמחה בייזום, ניהול והשבחת נדל"ן. לחברה בעלות במספר נכסים ביעוד מסחר, משרדים, תעשייה ואחסנה.

**חטיבת האנרגיה** - המתמחה בתחום ההתייעלות אנרגטית באמצעות מערכות סולאריות ופתרונות תאורת LED.

**פתרונות תאורת LED ואנרגיה מתחדשת** - מערכות סולאריות פוטו-וולטאיות (PV).

החברה מעסיקה כ-700 עובדים וכוללת 9 חברות בפריסה ארצית.

## קישורים חיצוניים

* 
* ח.י. - יבואנית LG נכנסה לתחום הסלולר עם רכישת מניות חנויות "בסט מובייל", באתר dtown
* אתר התמיכה הלא רשמי של טלוויזיות LG בישראל

## הערות שוליים

2021 09
קטגוריה:חברות יבוא ישראליות
קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1986
ג'וש בריגס

**ג'ושוע ברונס** (באנגלית: **Joshua Bruns**; נולד ב-5 במרץ 1993) הידוע יותר בשם הבמה שלו, **ג'וש בריגס** הוא מתאבק אמריקאי, המופיע בארגון ההיאבקות WWE, בתוכנית NXT. כמו כן, הוא הופיע בארגון ההיאבקות Evolve, שבו הוא היה אלוף Evolve האחרון בתולדות הארגון.

## תחילת קריירת ההיאבקות

ברונס שיחק פוטבול עבור קבוצת הפוטבול של אוניברסיטת מסצ'וסטס.

## קריירת היאבקות מקצועית
### WWE (2020–היום)

ב-31 באוגוסט 2020, דווח שבריגס חתם על חוזה ב-WWE, לאחר קניית חברת Evolve בחודש יולי. ב-7 באוקטובר, הארגון הודיע שהוא נשלח למתחם האימונים של ה-WWE Performance Center, לצד חמישה מתאבקים אחרים מארגון ההיאבקות Evolve. ב-6 ביולי 2021, בריגס הוכרז כאחד המשתתפים בטורניר הפריצה של NXT לשנת 2021. לעומת זאת, הוא הודח על ידי הזוכה בטורניר, כרמלו הייס כבר בקרב של הסיבוב הראשון, שהתקיים ב-27 ביולי. ב-14 בספטמבר בפרק של התוכנית *NXT 2.0*, בריקס וברוקס ג'נסן הפסידו בקרב זוגות לאימפריום (פביאן אייכנר ומרסל ברטל). ב-23 בנובמבר בפרק של התוכנית *NXT 2.0*, בריקס וג'נסן השיגו ניצחון על Grizzled Young Veterans (ג'יימס דרייק וזאק גיבסון). ב-7 בדצמבר בפרק של התוכנית *NXT 2.0*, השניים ניצחו את האחים קריד (ברוטוס קריד וג'וליוס קריד). ב-18 בינואר 2022 בפרק של התוכנית *NXT 2.0*, בריגס וג'נסן השתתפו בטורניר הזוגות לזכר דאסטי רודס; לעומת זאת, הם הודחו כבר בסיבוב הראשון על ידי הזוכים בטורניר, האחים קריד. ב-12 באפריל, הם השתתפוו בקרב גונטלט מחומש על אליפות הזוגות הפנויה של NXT, מנגד, הם כשלו במטרתם. ב-23 ביוני בפרק של התוכנית *[[NXT UK]]*, בריגס וג'נסן גברו על דייב מסטיף וג'ק סטארז, מארק אנדרוז וויילד בור ודי פימליה (תיאומן ורוהאן ראג'ה) בקרב הדחות מרובע וכתוצאה מכך זכו באליפות הזוגות הפנויה של NXT UK. זכייה זו הפכה אותם לצמד הלא אירופאי הראשון אשר זוכה באליפות הזוגות של NXT UK. ב-19 ביולי בפרק של התוכנית *NXT 2.0*, השניים הצליחו לשמור על התואר מול פריטי דדלי (אלטון פרינס וקיט וילסון). באירוע Worlds Collide, שנערך ב-4 בספטמבר, הצמד הפסיד את חגורות האליפות לפריטי דדלי בקרב הדחות זוגות מרובע אשר כלל בנוסף את האחים קריד וגאלוס (מארק קופי וולפגנג) ולמעשה איחד את אליפות הזוגות של NXT ואת אליפות הזוגות של NXT UK.

## אליפויות והישגים

* **הישגים בארגון ההיאבקות Alpha-1 Wrestling**
** אליפות אפס גרוויטציה של A1 (פעם אחת)

* **הישגים בארגון ההיאבקות Chaotic Wrestling**
** אליפות ניו אינגלנד של Chaotic Wrestling (פעם אחת)
** טורניר אליפות ניו אינגלנד של Chaotic Wrestling (פעם אחת)

* **הישגים בארגון ההיאבקות Evolve**
** אליפות Evolve (פעם אחת)

* **הישגים בארגון ההיאבקות UFO Wrestling**
** אליפות הזוגות של UFO (פעם אחת)  - עם ביו דאגלס

* **הישגים בארגון ההיאבקות World Wrestling Entertainment - WWE**
** אליפות הזוגות של NXT UK (פעם אחת)  - עם ברוקס ג'נסן

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1993
אן מארי טרוליאן

**אן-מארי בלינדה טרוליאן** (באנגלית: **Anne-Marie Trevelyan**; נולדה ב-6 באפריל 1969) היא פוליטיקאית בריטית המכהנת כשרה בממשלה בקבינט של רישי סונאקרישי סונאק,כיהנה כשרת התחבורה בקבינט של ליז טראס.  כמזכירת המדינה לענייני סחר בינלאומי, שימשה כמזכירת המדינה לפיתוח בינלאומי בשנת 2020. חברת המפלגה השמרנית, וחברת הפרלמנט של בריטניה מאז 2015.

## קישורים חיצוניים

* 

קטגוריה:חברי המפלגה השמרנית (הממלכה המאוחדת)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:שרי ממשלת בריטניה
קטגוריה:שרי התחבורה של בריטניה
קטגוריה:בריטים שנולדו ב-1969
עונת 2021/2022 בליגת העל ההולנדית

**עונת 2021/2022** הייתה העונה ה-66 של ליגת העל ההולנדית בכדורגל, שהיא הליגה ההולנדית הבכירה. 
בסיום אותה עונה זכתה אייאקס באליפות הליגה. זוולה, וילם II והראקלס אלמלו ירדו לליגת המשנה.
## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות (15 ששיחקו בעונה שעברה, אליהן הצטרפו קמבור, גו אהד איגלס וניימכן שהעפליו מליגת המשנה) שישחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 יורדות לליגת המשנה. הקבוצה במקום ה-16 תתמודד בפלייאוף ירידה בשיטת פיינל פור כנגד הקבוצות שהעפילו מפלייאוף ליגת המשנה.

#### תחרויות אירופיות
* הקבוצה שסיימה במקום ה-1 העפילה לשלב הבתים של ליגת האלופות.
* הקבוצה שסיימה במקום ה-2 העפילה לשלב המוקדמות השלישי בליגת האלופות.
*הקבוצה שסיימה במקום ה-3 העפילה לשלב הבתים של הליגה האירופית.
* הקבוצה שסיימה במקום ה-4 העפילה לשלב המוקדמות השלישי של הקונפרנס ליג.
* הקבוצות שסיימו במקומות 5–8 התמודדו על כרטיס בודד לשלב המוקדמות השני של הקונפרנס ליג.

### טבלת הליגה

### פלייאוף על הכרטיס לסיבוב המוקדמות השני של הקונפרנס ליג

### פלייאוף הירידה
אל הפלייאוף העפילו 3 קבוצות שעברו את שלב הפלייאוף העליון של ליגת המשנה והקבוצה שסיימה במקום ה-16 בליגת העל לטורניר בשיטת בית חוץ חצי גמר וגמר כאשר המנצחת תשחק בעונת 2022/23 בליגת העל.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עונות בליגת העל ההולנדית
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:2021 בהולנד
קטגוריה:2022 בהולנד
טימותי אינס

**טימותי אינס** (באנגלית: **Timothy Innes**; נולד ב-1 בנובמבר 1993) הוא שחקן אנגלי. הוא ידוע ממשחקו בסדרה "הממלכה האחרונה" ובסרט הקולנוע "תחושה של סוף".

## ביוגרפיה
בשנת 2015 הוא סיים את בית הספר לתיאטרון בריסטול אולד ויק .

## קריירה
הופעת הבכורה של אינס בטלוויזיה הייתה בשנת 2016 בסדרת הטלוויזיה הבריטית, "רופאים". באותה שנה שיחק לצד כריסטופר פולפורד בסרט הקצר "Those Who Are Lost". תפקידו הראשון בסרט עלילתי היה בסרט "תחושה של סוף", בו גילם את אלכס סטיוארט בצעירותו. (הילטון מקריי מגלם את סטיוארט המבוגר). באותה שנה שיחק גם בסרט הבריטי "Daphne" לצד אמילי ביצ'ם.

בשנת 2018 הוא שיחק בתפקיד חוזר בסדרה פרוצות, בעונתה הראשונה. הוא גילם את בנג'מין לנוקס, בנו הבכור של נתנאל מנישואיו נישואים. באותה שנה הוא שיחק בשני סרטי קולנוע, בסרט המועדפת, דרמה היסטורית וקומדיה שחורה להט"בית, שבוימה על ידי יורגוס לנת'ימוס, ובסרט "Ashes in the Snow".

בשנת 2018 לוהק לתפקיד המלך אדוארד בסדרת הטלוויזיה הממלכה האחרונה אותו הוא מגלם מעונתה השלישית של הסדרה.

## פילמוגרפיה

## קישורים חיצוניים

קטגוריה:שחקני קולנוע וטלוויזיה אנגלים
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1993
קברט וולטייר

**קברט וולטייר** הייתה להקת אינדסטריאל וטכנו משפילד, הקרויה על שם קברט וולטר שהוקם בציריך בידי האמן והמשורר הדאדאיסט הוגו באל.

## היסטוריה
הלהקה נוסדה בשנת 1973 בשפילד על ידי סטיבן מלינדר, ריצ'רד ה. קירק וכריס ווטסון והייתה בעיקר פרויקט ליצירת צלילים ניסיוניים ולא לכתיבת שירים. בהופעתם הראשונה נתקלו חברי הלהקה בקהל עוין שדחה את הצלילים האלקטרוניים שלהם וציפה לרוקנרול. המוזיקאים אף הותקפו ועצמותיו של סטיבן מלינדר נשברו.

קבלתם בציבור השתפרה רק עם הופעת הפאנק במחצית השנייה של שנות השבעים לאחר שהחותמו בחברת התקליטים Rough Trade Records.

בשנת 1978, זכו האלבומים הראשונים שלהם להצלחה במכירות. לאחר סיבובי הופעות מוצלחים באירופה, אמריקה ויפן, החליט כריס ווטסון לעזוב את הלהקה ב-1983. באותה שנה השתתפה הלהקה בפסקול הסרט ג'וני יסנו מאת פיטר קארי. במקביל, השתנה הסגנון המוזיקלי שלהם לכיוון מסחרי יותר. עם האלבום The Crackdown, שיצא בחברת וירג'ן רקורדס, הם השיגו את מיקומם הגבוה ביותר במצעד הבריטי, מספר 31. באלבומים ובסינגלים כמו I Want You ו-Don't Argue.

הלהקה עירבה השפעות מטכנו, אינדסטריאל, סינתפופ ועוד. בשנת 1988 הקליטה הקבוצה את האלבום Groovy, Laid-Back and Nasty בשיקגו עם מרשל ג'פרסון. תחת השם Acid Horse, עבדו חברי הלהקה יחד עם הלהקה האמריקאית מיניסטרי. בשנת 1989. בשנת 1994 קברט וולטייר התפרקה לראשונה.

לאחר שקירק החיה את ההרכב ללא שני עמיתיו המקוריים, הופיעו שיתופי פעולה עם קורה ו"טיבולי "בשנים 2009 ו-2010. עם זאת, קירק שלל במפורש איחוד עם ההרכב המקורי בשנת 2011. ב-2020 יצא אלבום חדש של קברט וולטייר, Shadow of Fear, ב-Mute Records, אך ריצ'רד ה. קירק בלבד היה זה שיצר אותו בפועל. בספטמבר 2021 הלך ריצ'רד ה. קירק לעולמו.

## מורשת
חברי להקות כמו דפש מוד, סקיני פאפי, ניו אורדר, Front Line Assembly, Front 242 ובאוהאוס כינו את קברט וולטייר כהשפעה מוזיקלית חשובה. הקבוצה נחשבת גם מודל לחיקוי חשוב בסצנת הטכנו הבריטית. לדברי אל יורגנסן, קברט וולטייר הייתה גם אחד הכוחות המניעים מאחורי התפתחות מוזיקת ה האוס בצפון אמריקה מסוף שנות השמונים ואילך.

## קישורים חיצוניים
* 

## הערות שוליים

קטגוריה:להקות בריטיות
אירנה פורמן

**אירנה פורמן** (בגרמנית: **Irene Fuhrmann**; נולדה ב-23 בספטמבר 1980) היא כדורגלנית עבר אוסטרית המאמנת את נבחרת הנשים האוסטרית בכדורגל.

## קריירת משחק
פורמן נולדה וגדלה ברובע פנצינג בעיר וינה, והחלה לשחק כדורגל בצעירותה בעקבות אחיה.

בעת לימודיה באוניברסיטת וינה המליץ לה אחד המרצים לשחק כדורגל בצורה מקצוענית.

בשנת 2000 היא הצטרפה למועדון לינדהאוס וינה מהבונדסליגה האוסטרית, ובמדיו זכתה בשתי אליפויות, בשלושה גביעים ובסופר-קאפ האוסטרי. היא גם השתתפה בגביע אופ"א לנשים בפעם הראשונה בהיסטוריה של המועדון.

פורמן שיחקה בכל הקריירה שלה בלינדהאוס וינה, מלבד עונה אחת, בה שיחקה באינסברוק.

בשנים 2002–2008 שיחקה בנבחרת אוסטריה, ובסך הכל כבשה שלושה שערים ב-22 משחקים.

ב-2008 פרשה ממשחק פעיל עקב פציעה בברך. בסך הכל שיחקה בבונדסליגה האוסטרית 129 משחקים, בהם כבשה 45 שערים.

## קריירת אימון
בשנת 2008 מונתה לעוזרת מאמן נבחרת אוסטריה בכדורגל נשים, ארנסט ובר.

בשנת 2011 מונתה למאמנת הנבחרת עד גיל 19, עמה העפילה בשנת 2016 לאליפות אירופה בכדורגל נשים עד גיל 19 שנערכה בסלובקיה.

בשנת 2017 שבה לשמש כעוזרת מאמן הנבחרת הבוגרת, תחת המאמן דומיניק טלהאמר. באותה שנה הפכה לאישה הראשונה באוסטריה שעברה קורס פרו למאמנים של אופ"א.

ביורו הנשים 2017 סיימה הנבחרת במקום השלישי, בטורניר שהיה הטורניר הבכיר הראשון שלה.

ב-27 באוגוסט 2020 הודיעה התאחדות הכדורגל האוסטרית כי פורמן תמונה למאמנת הנבחרת הראשית במקומו של טלהאמר. משחק הבכורה שלה כמאמנת ראשית היה הניצחון 5–0 על נבחרת קזחסטן במסגרת מוקדמות יורו הנשים 2022.

## קישורים חיצוניים

## הערות שוליים

קטגוריה:כדורגלניות אוסטריות
קטגוריה:מאמנות כדורגל
קטגוריה:מאמני נבחרת אוסטריה בכדורגל נשים
קטגוריה:אוסטריות שנולדו ב-1980
אייראנג'י

**אייראנג'י בע"מ**, שעד ינואר 2026 נקראה **אוגווינד אנרגיה טק אחסון בע"מ**, היא חברה ציבורית ישראלית העוסקת בהקמת מתקנים לאחסון אוויר דחוס בלחץ גבוה במכלים תת-קרקעים. האוויר מאוחסן במכל עם מסגרת פלדה שמוטמן באדמה ומוקף ביציקת בטון. בנוסף, החברה מפתחת טכנולוגיית אחסון מימן. החברה נסחרת בבורסה לניירות ערך בתל אביב.

## פעילות פיננסית
החברה הוקמה ב-2012 ופיתחה תהליך לאחסון תת-קרקעי של אוויר דחוס בלחץ גבוה. במסגרת החממה הטכנולוגית "הון הטבע" החברה הפכה את המערכת שלה למוצר מסחרי. החברה התמזגה ב-2019 עם חברה ציבורית בשם "ביומדיקו הדרים" שהייתה בפועל שלד בורסאי. מאז היא נסחרת בבורסה לניירות ערך בתל אביב. עד נובמבר 2020 זינק שווי השוק של החברה ל-2.2 מיליארד ש"ח, אך עד 14 במאי 2023 צלל לסך של 49.3 מיליון ש"ח. בספטמבר 2024 גייסה החברה עשרה מיליון ש"ח בהנפקה פרטית, מהמשקיעים אבי לוי וירון יעקובי תמורת 21.8% מהחברה.

## טכנולוגיה
החברה פיתחה מערכת לאחסון אוויר דחוס במכל עם מסגרת פלדה שמוטמן באדמה ומוקף ביציקת בטון. ניתן להשתמש באוויר הדחוס לטובת הנעת טורבינות המייצרות חשמל.

המערכת הראשונה הוקמה בקיבוץ יהל ב-2021. בדצמבר 2021 חתמה החברה על הסכם עם חברת החשמל, לפיו תספק מערכות Air Battery לאגירת חשמל שפיתחה עבור תחנת משנה בדימונה. בשנת 2022 הקפיאה חברת החשמל את ההסכם כי נמצא שרמת הנצילות של המערכת הייתה 21%, לא עמדה בפרמטרים שנדרשו על ידי חברת החשמל. במאי 2024 דיווחה החברה על נצילות אנרגטית של כ-47.3%.

בנוסף להתקנת מכלי אגירה חדשים, משווקת החברה מערכת לשיפור נצילות אנרגטית של מערכות אוויר דחוס קיימות במפעלים תעשייתיים. המערכת הותקנה במספר מפעלים בישראל ובאיטליה, חברת "ישקר" הישראלית, חברת Sibelco האיטלקית, ואחרות.

החברה מפתחת מערכת לאגירת מימן. ביוני 2024 דיווחה על פיילוט עם חברת דור כימיקלים להתקנת מכלי מימן במתקני חברת דור במפרץ חיפה.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
טיסה 417 של אולימפיק איירליינס

**טיסה 417 של אולימפיק איירליינס** הייתה טיסה שיצאה מקהיר, דרך אתונה, לכיוון ניו יורק, ב-4 בינואר 1998. ד"ר עביד הנסון מת בטיסה לאחר שנחשף לעישון פסיבי.

הנסון, שסבל מרגישות לעישון, ביקש מקום במחלקה ללא עישון. לאחר עלייתו למטוס עם משפחתו באתונה, הבחין הנסון כי המושבים שהוקצו להם נמצאים במרחק שלוש שורות בלבד מתא העישון, שלא הופרד משאר המטוס. המשפחה ביקשה מקומות רחוקים יותר מתא העישון, אך הדיילת סירבה להעבירם לאף אחד מ-11 המקומות הפנויים. העשן גרם להנסון לתגובה חיסונית חריפה, שכתוצאה מכך מת לאחר שעות ספורות, למרות שרופא ניסה לטפל בו ולהצילו.

## רקע
עוד לפני התקרית, המחלקה הרפואית של הארגון הבינלאומי לתעופה אזרחית ראתה בעישון במטוס סיכון בטיחותי. היא ניסתה לאסור על עישון כבר בשנת 1996.

## תביעה
אלמנתו של הנסון תבעה את אולימפיק איירליינס. המקרה הגיע לבית המשפט העליון של ארצות הברית בשנת 2004.

בית המשפט מצא כי אולימפיק איירליינס אחראית למותו של הנסון. במקרה קודם משנת 1985 שבו התנהלה תביעה של אייר פראנס נגד סאקס הוכרע כי חברת התעופה מחויבת בפיצויים על תאונה דומה.

בית המשפט טען כי התנהלותה של הדיילת לא רק עמדה בהגדרת תאונה לפי סעיף 17 לאמנת ורשה, אלא נחשבת גם כהפרה מכוונת לפי סעיף 25, וכך תקרת הפיצויים של 1,000 דולר הוסרה.

חברת אולימפיק איירליינס ערערה על החלטת בית המשפט. עם זאת, בית המשפט העליון מצא כי פרטי המקרה עונים למאפייני התאונה, וכך התקבלה החלטת בית המשפט העליון. אולימפיק איירליינס חויבה לשלם 1.4 מיליון דולר אמריקאי.

## הערות שוליים

קטגוריה:תקריות ואסונות תעופה בארצות הברית
קטגוריה:תקריות ואסונות תעופה ביוון
קטגוריה:תקריות ואסונות תעופה במעורבות מטוסי בואינג 747
קטגוריה:עישון
קטגוריה:1998
קפלת הגולגולות

שמאל|ממוזער|260x260 פיקסלים|מבט חיצוני על קפלת הגולגולות
שמאל|ממוזער|260x260 פיקסלים|החלק הפנימי הכולל עצמות ושרידי אדם על הקירות והתקרה
**קפלת הגולגולות** (בפולנית: **Kaplica Czaszek**), או **כנסיית ברתולומיאו הקדוש**, היא קפלת גלוסקמאות ברובע צ'רמנה בקודובה, עיירה במחוז קלודזקו, שלזיה תחתית, פולין. המקדש נבנה ברבע האחרון של המאה ה-18 על גבול מחוז גלאץ הפרוסי, ומשמש כקבר אחים ובו אלפי גולגולות ושרידי שלד ה"מעטרים" את קירותיו הפנימיים, וכן את הרצפה, התקרה והיסודות. קפלת הגולגולת היא האנדרטה היחידה כזו בפולין, ואחת מתוך שישה בכלל אירופה.

## היסטוריה
הקפלה נבנתה בשנת 1776 על ידי כומר הקהילה הבוהמיינית המקומית ואצלב טומאשק. זהו קבר אחים של אנשים שמתו במהלך מלחמת שלושים השנים (1618–1648), המלחמות השלזיות (1740–1763), ושל אנשים שמתו בגלל מגפות כולרה, עגבת ורעב.

יחד עם "הסקריסטאן" י' שמידט וחופר הקברים י' לנגר, האב טומאשק, בעקבות השראה שקיבל מבית הקברות בקפוצ'ין בעת עלייה לרגל לרומא, אסף את עצמות הנפגעים, ניקה והכניס אותן לקפלה במשך 18 שנה (החל מ-1776 עד 1794). קירות הכנסייה מלאים בשלושת אלפי גולגולות, ויש גם עצמות של עוד 21 אלף איש שנקברו במרתף. גולגולותיהם של אנשים שבנו את הקפלה, כולל טומאשק, הוצבו במרכז הבניין ועל המזבח בשנת 1804. בפנים יש צלב ושני מלאכים מגולפים עם כתובות לטיניות "קומו מן המתים" ו"בואו לדין". הקלטה בתוך הכנסייה הזמינה בשלוש שפות (פולנית, צ'כית וגרמנית) מסבירה את ההיסטוריה של הקפלה.

במהלך מלחמת העולם השנייה, המערה של הגולגולת סבלה מהזנחה כתוצאה מכיבוש גרמני של פולין. אך לאחר שהמלחמה נגמרה בשנת 1945, קבוצה של מתנדבים התמקדה בשיפוץ המערה כדי להחזיר אותה לתהילתה הקודמת. המאמצים שלהם השתלמו, והמערה של הגולגולת הוחזרה בהצלחה בקרוב.

## קישורים חיצוניים

* 

## הערות שוליים

קטגוריה:שלזיה תחתית: מבנים
קטגוריה:קפלות
קטגוריה:פולין: כנסיות
קוסמו המילטון

**קוסמו המילטון** (באנגלית: **Cosmo Hamilton**; 29 באפריל 1870, נורווד - 14 באוקטובר 1942, גילדפורד) היה סופר ומחזאי בריטי, אחיו של פיליפ גיבס וארטור גיבס.

## חייו
הנרי צ'ארלס המילטון גיבס נולד בנורווד. הוא לקח שם משפחת אימו כאשר החל לכתוב. נישא פעמיים: אשתו הראשונה נפטרה בשנת 1912 ולאחר מספר שנים הוא התחתן עם ג'וליה שהייתה האישה הראשונה של גאי בולטון.

בשנים 1904–1906 הועלו מספר מחזות שלו על הבמה בלונדון ולאחר מלחמת העולם הראשונה גם בארצות הברית.

קוסמו המילטון גם כתב מספר רב של רומנים, בקצב של יצירה כל שנה בממוצע.

רומנים וסיפורים של קוסמו המילטון היו בסיס למספר רב של סרטים, חלק יצאו לאקרנים לאחר מותו.

המילטון שירת במהלך מלחמת העולם הראשונה בשירות האוויר של הצי המלכותי.

## קישורים חיצוניים

* 
* נתונים מבסיס נתונים של ברודוויי

קטגוריה:סופרים בריטים
קטגוריה:מחזאים בריטים
קטגוריה:בריטים שנולדו ב-1870
קטגוריה:בריטים שנפטרו ב-1942
קוואפו

[ממוזער|קוואפו בהדפסה של [הקלאסיקה של ההרים והימים מן המאה ה-17, מבוסס על ציור של חוּ וֶנְחְווָאן.]]

**ג'ונג יואו** (בסינית: **夸父**, בפין-יין: Kuāfù, מילולית "אב רברבן") היה ענק במיתולוגיה הסינית שרצה ללכוד את השמש. הוא היה הנכד של חוֹאוּטוּ.

## הסיפור
יום אחד החליט קוואפו לרדוף אחרי השמש וללכוד אותה. הוא עקב אחרי השמש ממזרח למערב, מרוקן בדרכו את הנהר הצהוב ואת נהר וויי כדי להרוות את צמאונו האדיר. אולם הוא עדיין נשאר צמא, ובמהלך בחיפושיו אחר מקורות מים נוספים, מת מהתייבשות. אלת העץ שנשא עמו צמחה והפכה ליער דנג: יער גדול של עצי אפרסק.

בגרסה אחרת הופך קוואפו לרכס הרים.

בסינית המודרנית הסיפור "קוואפו רודף אחרי השמש" משמש לתאר אדם שנכשל בהשגת מטרתו בגלל עודף הערכה עצמית.

## מקורות בספרות
דמותו של קוואפו מופיעה בשבעה פרקים שונים בקלאסיקה של ההרים והימים, וכן גם בליה דזה. הסיפור נחשב מיתוס הקשור לפולחן השמש.

על פי הפרק "קלאסיקת צפון הישימון בגדול" בקלאסיקה של ההרים והימים, דמותו נושאת נחשים חומים, והוא הנכד של חואוטו ולא בנה. בגרסה זו הוא אכן לכד את השמש, ומכאן הצימאון הרב. 

בניגוד לטענה בליה דזה ובפרק "הקלאסיקה של אשר מעבר לים בצפון", על פיה מת בצמא, טוען הפרק "קלאסיקת צפון הישימון הגדול" בקלאסיקה של ההרים והימים שהוא מצא את מותו מידיו של הדרקון המגיב, בדומה לצ'ה יואו, אם כי בהיותו של הדרקון המגיב אלוהות גשם, ייתכן שאין סתירה בין השניים. בפרק "קלאסיקת מזרח הישימון בגדול" הטקסט על הסיפור הוא דו משמעי בשל היעדר סימני פיסוק בסינית העתיקה: ניתן לקרוא אותו כאילו הרג הדרקון המגיב את צ'ה יואו ואת קוואפו, וניתן גם לקרוא אותו כאילו הרג הדרקון המגיב את צ'ה יואו, אך לא הצליח להתמודד עם קוואפו ולפיכך שב למרומים.

הספר "רשומות מדינת גִ'ינְגְ" של שנג חונג מציין סלע ועליו טביעת כף רגל המיוחסת לקוואפו.

יש המזהים את קוואפו עם הקיסר יו' ואנג (帝榆罔), אחרון קיסרי הלהט, בן תקופתו של הקיסר הצהוב. בספר "היסטוריה כהלכה" מן המאה ה-12 הוא מתואר דווקא כבכיר המיטיב לדהור בשירותו של דאנג'ו, בנו של הקיסר יאו.
הסופר מאו דון בספרו "חקירת מיתוסים" טען שבדומה לשמות טיטאנים ביוון, מדובר בשם של שבט.

## כפתגם
הפתגם "קוואפו רודף את השמש" קיים בשתי צורות כתיבה, הנבדלות זו מזו סימן יחיד: "夸父逐日" ו"夸父追日", ללא הבדל במשמעות ביניהם. הצורה הראשונה היא קדומה, הצורה השנייה, מקורה במאמר "דיון בניגודים" של מאו דזה-דונג מ-1937, שמציג את היסודות מהם יתפתח בהמשך המאואיזם. מאו משתמש בביטוי כדוגמה למיתוס ידוע, וביחד עם מיתוסים אחרים מתייג אותו כמכיל ניגודים סובייקטיביים, בניגוד לניגודים האובייקטיביים שלשיטתו עומדים בפניו ובפני קוראיו.

## שבט
את המילה "קוואפו" בשם "אדון קוואפו" (夸父氏), ניתן להבין כשמו של האדון, כשם מקום עליו הוא שלט, או כשם של שבט או עם שהוא עמד בראשו. אותו ביטוי יכול להתייחס גם לשבט כולו.

בקרבות בָּאנְצְ'וֵ'אן, הצטרפו שבטיו של צ'ה-יואו לאותו שבט קוואפו ולשבט שלושת המיאו, וביחד תקפו את שבטו של קיסר הלהט. בכך הבריחו את קיסר הלהט ואנשיו לשטחיו של הקיסר הצהוב, וגרמו לבסוף לקרב ג'ואולו בין צ'ה יואו לקיסר הצהוב.

## ראו גם
* איקרוס - אדם שניסה להתקרב לשמש במיתולוגיה היוונית.

## לקריאה נוספת
*Yang, Lihui, *et al.* (2005). *Handbook of Chinese Mythology*. New York: Oxford University Press. 

## קישורים חיצוניים

## הערות שוליים

קטגוריה:מיתולוגיה סינית
עמותת רקפת

**רקפת – נוער מתמודד עם חרדה חברתית וביישנות** היא עמותה שהוקמה בשנת 2013. העמותה מפעילה קבוצות חברתיות רגשיות לילדים, נוער ובוגרים המתמודדים עם קשיים חברתיים על רקע של חרדה חברתית ומופנמות.

מקור שם העמותה מגיע מצמח הרקפת. לעיתים קרובות, הרקפת צומחת בין סלעים, ומסיבה זו מואנשת לעיתים קרובות ומוצגת כצנועה וביישנית.

## היסטוריה
עמותת רקפת הוקמה בשנת 2013 במטרה לאפשר למתמודדים עם קשיים חברתיים, בדידות והימנעות, מרחב מוגן בו יחושו ביטחון ללמוד ולתרגל יכולות חברתיות, ומעגל תמיכה ושייכות. בעמותת רקפת מגדירים את החרדה החברתית כתופעה חברתית כואבת אך "שקופה".

אדם חשין הוא מייסד ומנכ"ל לשעבר של עמותת רקפת. חשין התמודד בעצמו עם חרדה חברתית. נכון ל-2021, המנכ"ל הוא אבנר דפני. כמו אדם, גם אבנר סבל בצעירותו מחרדה חברתית, והיה נחשב לילד לא מקובל אשר לא מצא את מקומו במארג החברתי.

החל ממרץ 2020 כל קבוצות "מים שקטים" למתמודדים עם חרדה חברתית בקרב בוגרים, התמזגו לתוך פעילות עם עמותת רקפת, ופועלות מאז כחלק מקבוצות הבוגרים של רקפת.

## הקבוצות ברקפת
הקבוצות ברקפת מותאמות לילדים, נוער ובוגרים ומתקיימות בחלוקה גילאית ותת חלוקות בהתאם לצורך.

מופעלות קבוצות נפרדות לילדים ובני נוער בגילי יסודי (9–10), חטיבה (12–14) ותיכון (15–18), וכן קבוצות בוגרים בחלוקה לגילי 18–24, 25–32, 33–44, ו-44+.

לבני נוער מופעלות גם קבוצות אונליין, המתאימות לאלו שלא מצאו קבוצה מתאימה במקום מגוריהם או שאינם מרגישים בנוח להצטרף אליה. לבוגרים מופעלות גם קבוצות לקהילה הגאה, המתאימות לאנשים אשר חשים כי זהותם המינית גורמת להם להרגיש ריחוק וחוסר שייכות.

## ראו גם
* חרדה חברתית
*בדידות

## קישורים חיצוניים
* 

* 

## הערות שוליים

רקפת
קטגוריה:הפרעות חרדה
דב בער יפה

רבי **דב בער יפה** (לעיתים: **קארליטשער**; 1797, תקנ"ז – 1829, ט"ו בשבט תקפ"ט) כיהן כרבה של אוטיאן, ואחד מתלמידיו המובחרים של רבי חיים מוולוז'ין.

## קורות חייו
נולד לרבי יעקב אב"ד קרליץ, משפחתו מגזע רבי מרדכי יפה בעל ה'לבושים'. בצעירותו למד בישיבת וולוז'ין אצל רבי חיים מוולוז'ין, ונחשב מתלמידיו הקרובים. מפי רבו זה למד רבי דוב בער ש"ס ופוסקים, ואף קיבל ממנו את עיקרי תורת הנסתר.

נשא לאישה את בתו של הרב נחום הכהן קוק (אחותו של הרב שלמה זלמן קוק, אבי הרב קוק). בהמשך התמנה כרב העיירה אוטיאן. מתלמידיו הרבים, נודע רבי ישראל מיכל ממינסק, שהדפיס את חידושיו לסדר מועד.

הוא חיבר ספרים רבים ומגוונים בהם ספר ביאורים וחידושים על הש"ס, וכן שו"ת בהלכה, ספר הכולל ביאורים על התורה על דרך הפשט והמחשבה, וכן חיבורים בקבלה. אך רק חידושיו על סדר מועד נדפסו וכל שאר תורתו – למעט כמה חידושים שהובאו בספרים אחרים בשמו – לא נשתמרה במשך השנים.

רבי דב בער נפטר בשנת ה'תקפ"ט, בהיותו בן שלושים ושתים בלבד, כשבנו מרדכי גימפל היה בן תשע. הוא נקבר בבית קברות של העיר וילנה ונטמן בסמוך לקברו של הגאון מווילנא.

לאחר פטירתו אמרו שנפטר מרוב צער על גזרת הקנטוניסטים (ילדים שנלקחו על ידי הרשויות ברוסיה של המאה ה-19, חונכו במסגרת צבאית עד שהגיעו לבגרות וגויסו לצבא).

## צאצאיו
* בנו, רבי יעקב
* בנו, רבי חיים זלמן
* בנו, רבי יוסף יהושע
* בנו, רבי מרדכי גימפל יפה, רבה של העיירה רוז'ינוי.
* בתו מרים נישאה לרבי יהונתן לוריא, בנו של רבי משה מישל לוריא.
* בתו, פרידה בתיה, שנישאה לרב נחום קוק היא סבתו של הרב אברהם יצחק קוק.

## קישורים חיצוניים
* 

## הערות שוליים

קטגוריה:משפחת יפה
קטגוריה:רבנים ליטאים
קטגוריה:בוגרי ישיבת וולוז'ין
קטגוריה:תלמידי רבי חיים מוולוז'ין
קטגוריה:ילידי 1797
קטגוריה:נפטרים ב-1829
ארנסט ובר (מהנדס)

**ארנסט ובר** (בגרמנית: **Ernst Weber**; 6 בספטמבר 1901 – 16 בפברואר 1996) היה מהנדס חשמל אמריקאי יליד אוסטריה.

## ביוגרפיה
ובר נולד בווינה שבאוסטריה. בשנת 1924 סיים את לימודיו, והחל לעבוד כמהנדס חשמל בחברת "סימנס-שוקרט"  שבעיר. במקביל, הוא קיבל שני תוארי דוקטור נוספים, מאוניברסיטת וינה ומהאוניברסיטה הטכנית של וינה. בשנת 1929 עבר לעבוד בסניף החברה שבברלין, והחל ללמד באוניברסיטה הטכנית של ברלין.

## פעילות
ובר נחשב כחלוץ במחקר גלי המיקרו, ובשנת 1945 הקים באוניברסיטת ניו יורק את "המכון לחקר גלי המיקרו" , בראשו עמד עד שנת 1956.

ובר אף היה הנשיא הראשון של ה-IEEE וממייסדי האקדמיה הלאומית להנדסה .

## פרסים והוקרה
ובר זכה בפרסים רבים, ביניהם המדליה הלאומית למדעים בשנת 1987, תעודת הצטיינות מנשיא ארצות הברית הארי טרומן, מדליית החינוך של ה-IEEE, מדליית המייסדים של ה-IEEE ועוד.

בשנת 1985 שונה שם "המכון לחקר גלי המיקרו" שייסד באוניברסיטת ניו יורק ל"מכון המחקר ובר", כאות הוקרה לפועלו.

בשנת 1996 שינתה ה-IEEE את שמו של "פרס ההכרה במנהיגות הנדסית של ה-IEEE" ל"פרס ארנסט ובר להכרה במנהיגות הנדסית של ה-IEEE".

## קישורים חיצוניים
* 

## הערות שוליים

קטגוריה:מהנדסים אוסטרים
קטגוריה:מהנדסים אמריקאים
קטגוריה:בעלי תואר דוקטור מאוניברסיטת וינה
קטגוריה:מהגרים מאוסטריה לארצות הברית
קטגוריה:אוסטרים שנולדו ב-1901
קטגוריה:אמריקאים שנולדו ב-1901
קטגוריה:אוסטרים שנפטרו ב-1996
קטגוריה:אמריקאים שנפטרו ב-1996
ארנסט ובר (כדורגלן)

**ארנסט ובר** (בגרמנית: **Ernst Weber**; 5 באוקטובר 1948 – 6 באפריל 2011) היה כדורגלן ומאמן כדורגל אוסטרי.

## קריירה
ובר שיחק ככדורגלן במספר מועדונים מהליגות הנמוכות, אך לא הצליח להעפיל לליגות הבכירות.

הוא החל את קריירת האימון שלו בשנת 1981, ובשנת 1985 מונה למאמנה של אייזנשטאדט מהבונדסליגה האוסטרית. לאחר מכן אימן בעוד מספר קבוצות מהליגה הבכירה ומליגת המשנה, כגון ס.ק. קרמסר, אדמירה ואקר מדלינג ול.א.ס.ק. לינץ, אך לא הגיע עימן להישגים משמעותיים, מלבד זכייה בגביע האוסטרי עם ס.ק. קרמסר בעודה בליגת המשנה האוסטרית.

בשנים 1996–1999 אימן את נבחרת אוסטריה עד גיל 21.

בשנת 1999 מונה למאמן נבחרת הנשים האוסטרית, ובמקביל שימש גם כמאמן חלק מנבחרות הגברים והנשים הצעירות.

## חיים אישיים
בשנת 2002 התמודד עם מחלת הסרטן בבלוטת הלימפה.

ב-6 באפריל 2011, יום לאחר סיום מוקדמות אליפות אירופה בכדורגל נשים עד גיל 19, ובר מת בפתאומיות, כשההשערה בתקשורת היא כי הוא התאבד.

לוובר היה בן אחד, שנהרג ביולי 2018 בתאונת אופנוע.

## תארים
;ס.ק. קרמסר
* הגביע האוסטרי (1): 1987/1988

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:מאמני כדורגל אוסטרים
קטגוריה:מאמני נבחרת אוסטריה בכדורגל נשים
קטגוריה:אוסטרים שנולדו ב-1948
קטגוריה:אוסטרים שנפטרו ב-2011
אויגן גרימינגר

**פרנץ איוגן גרימינגר** (בגרמנית:**Franz Eugen Grimminger**; 29 ביולי 1892 – 10 באפריל 1986) היה חבר בקבוצת ההתנגדות של הוורד הלבן נגד גרמניה הנאצית.

## ביוגרפיה
איוגן גרימינגר, בנו של נהג רכבת, התנדב במלחמת העולם הראשונה ולאחר מכן הועסק כעובד מדינה בקריילהיים. לאחר המלחמה הוא הפך לפציפיסט. הוא קרא ספרים על מהטמה גנדי ובודהיזם ועזב את הכנסייה הפרוטסטנטית. לדברי גרימינגר, הוא דבק באמונות בודהיסטיות.

בשנת 1922 נישא לג'ני שטרן בשטוטגרט. הנישואין עם יהודייה לא התקבלו בסביבתו הקרובה. הזוג הצעיר התיישב בשטוטגרט, שם הועסק גרימינגר כמבקר עבודה באיגוד הקואופרטיבים החקלאיים. בשנת 1925 הפך למפקח ענף החלב של העמותה וב-1930 היה מבקר ראשי וראש המחלקה.

## פעילותו בתנועת הוורד הלבן
בשנת 1935 איבד גרימינגר את עבודתו בגלל היותו נשוי ליהודייה. שנתיים לאחר מכן עסק בהנהלת חשבונות כעצמאי. הוא עזר לאנשים לברוח לשווייץ, לשם כך היה צורך במסמכים מזויפים. בשנת 1942 השתלט גרימינגר על משרד הנהלת החשבונות של חברו רוברט שול, שהועמד לדין בגין "הצהרות נגד המדינה" ונאלץ לרצות עונש מאסר של ארבעה חודשים. משרד זה היה ממוקם בבניין המגורים של משפחת שול. כתוצאה מכך פגש גרימינגר את אינגה, הנס וסופי שול ובא במגע עם תנועת ההתנגדות הוורד הלבן. הקבוצה נתמכה על ידי גרימינגר בעיקר על ידי תרומות כסף, שאסף גם ממכריו. הוא תרם לקבוצת ההתנגדות סכום נכבד, כאלף רייכסמארק וסיפק להם נייר להדפסת העלונים ומעטפות. בהמשך תרם גרימינגר מאות מארקים מעת לעת. גרימינגר לא חשף מעולם את מכריו שעזרו בתרומות ואלו לא ידעו לאיזו מטרה מיועדים כספי התרומה. הוא נעזר במזכירתו טילי האן ובכך עזרו להגדיל את תפוצתם של העלונים.

ב-18 בפברואר 1943 עצר הגסטפו את הנס וסופי שול על הפצת עלוני תעמולה אנטי נאציים. במהלך החקירות, הוזכר שמו של גרימינגר. ב-2 במרץ 1943 הוא נעצר וב-19 באפריל 1943, במשפט השני נגד חברי הוורד הלבן, הוא נידון לעשר שנות מאסר. התובע הציבורי דרש להטיל על גרימינגר עונש מוות, אולם בסופו של דבר יכול היה להוכיח רק העברת כסף, לא את אופן השימוש בכסף. אשתו היהודייה, שעד אז הייתה מוגנת מרדיפות, נעצרה ב-10 באפריל 1943, ואז גורשה ונרצחה באושוויץ. גרימינגר נכלא בכלא לודוויגסבורג עד אפריל 1945.

## אחרי המלחמה
לאחר המלחמה הפך לנשיא ההתאחדות האזורית של קואופרטיבים חקלאיים בשטוטגרט, ובשנת 1947 נישא לטילי האן. בשנת 1958 פרש לגמלאות. הוא היה מעורב בארגונים למען בעלי חיים והיה יושב ראש האגודה למען בעלי חיים בשטוטגרט במשך שנים רבות. הוא הקים את קרן גרימינגר לחקר האנתרופוזונוזיס למחקר ובקרה של מחלות בעלי חיים שהן ניתנות להעברה לבני אדם. לימים שונה שם הקרן לקרן גרימינגר למחקר מחלות זואונותיות.

## לקריאה נוספת
* 
* 

## הערות שוליים

קטגוריה:מורשעים בדין בגרמניה הנאצית
קטגוריה:אנשי צבא גרמנים במלחמת העולם הראשונה
קטגוריה:הוורד הלבן
קטגוריה:גרמנים שנולדו ב-1892
קטגוריה:גרמנים שנפטרו ב-1986
זיזף פירות גנומי

**זיזף פירות גנומי** (שם מדעי: *Artibeus gnomus*) הוא מין של עטלף ממשפחת הזיזפיים החי באמריקה הדרומית במדינות: קולומביה, מזרח אקוודור, צפון פרו, בוליביה, דרום ומזרח ונצואלה, גיאנה, גיאנה הצרפתית, סורינאם, וצפון, מזרח ומערב ברזיל באזור יערות גשם טרופיים.

## מאפיינים
זיזף זה הוא עטלף קטן יחסית למשפחתו, אורכו 4.6 עד 5.4 סנטימטרים, אורך הזרועות 3.4 עד 4 סנטימטרים, אורך הרגליים 0.7 עד 1.2 סנטימטרים, אורך האוזניים 1.5 עד 1.7 סנטימטרים ומשקלו 13 גרמים. צבע הפרווה שחור למעט פסים בצבע לבן ואוזניים בצבע צהוב. עטלף זה חסר זנב והוא בעל 2 שיניים טוחנות בלסת העליונה ו3 שיניים טוחנות בלסת תחתונה. עטלף זה חי במגוון בתי גידול כמו יער גשם טרופי, סוואנה טרופית, שדות ומטעים עד לגובה 530 מטרים וניזון בעיקר מפירות הפיקוס וגם מחרקים. עונת הרבייה משתנה ונעה בין ינואר לאפריל בוונצואלה, גיאנה הצרפתית וברזיל לאוקטובר ונובמבר בוונצואלה ופרו. מצב השימור של מין זה הוא ללא חשש עקב טווח תפוצה רחב ונוכחותו בכמה אזורים מוגנים.

## קישורים חיצוניים

קטגוריה:בעלי חיים שתוארו ב-1987
קטגוריה:טקסונים שתוארו בידי צ'ארלס א. הנדלי
קטגוריה:זיזפיים
קטגוריה:יונקים ביער האמזונאס
קטגוריה:ברזיל: יונקים
סקנדל בסורנטו

**סקנדל בסורנטו** (באיטלקית: ** ...Pane, amore e** - לחם, אהבה ו...) הוא סרט קולנוע איטלקי משנת 1955 בבימויו של דינו ריזי עם ויטוריו דה סיקה וסופיה לורן בתפקידים הראשיים.

זה סרט המשך ל"לחם, אהבה ופנטסיה" (1953) ו"לחם, אהבה וקנאה" (1954). הפעם הוא צולם בצבע ובסורנטו.

הסרט זכה בהערת כבוד בפסטיבל הסרטים הבינלאומי בברלין כסרט המצחיק ביותר.

ויטוריו דה סיקה זכה בפרס דוד די דונטלו כשחקן הטוב ביותר.

## תקציר העלילה
המרשל אנטוניו קארוטנוטו (ויטוריו דה סיקה) מסיים את שירותו בקרביניירי ונפרד מתושבי העיירה סליינה. הוא נוסע לסורנטו שם גר אחיו הכומר דון מתיאו (מריו קארוטנוטו) ושם קיבל תפקיד של מפקד המשטרה העירונית. הוא לוקח אתו את העוזרת הנאמנה שלו כרמלה (טינה פיקה).

בהגיעו לסורנטו מקבל אותו אחיו ומודיע לו כי האישה ששכרה את דירתו בסורנטו, מסרבת להתפנות משם.

האישה היא דונה סופיה (סופיה לורן), אלמנה צעירה ויפה שמתפרנסת כמוכרת דגים צעקנית. יש לה מחזר צעיר בשם ניקולו (אנטוניו צ'יפריאלו). סופיה נפגשת עם אנטוניו. הוא מתרשם מיופייה והיא מבקשת ממנו דחייה בפינוי. דון מתיאו מוצא לאנטוניו וכרמלה מקום מגורים זמני בארמון של יורשת צעירה ומתוסבכת בשם דונה ויולנטה (לאה פדובני). שמסכימה לבקשתו לארח אותם זמנית מתוך כבוד למתיאו שעזר לה בשעה קשה.

אנטוניו מתמנה לתפקיד בטקס מרשים ונושא נאום חוצב להבות על חשיבותה של המשטרה העירונית.

בינתיים מנסה סופיה לפתות אותו כדי שיבטל את צו הפינוי שלה. הוא נשבה בקסמה ומתאהב בה למרות הפרש הגילים הגדול. הוא גם נענה לבקשתה לקבל את ניקולו המובטל לשירות במשטרה אף על פי שאין לו שום כישורים לכך.

הם מגיעים לנשף גדול בו נמצאים ראש העיר ועוזריו הבכירים. סופיה מזמינה את אנטוניו לרקוד "ממבו איטליאנו" והוא מסכים ונראה די מגוחך בעיני ראש העיר ושאר הנכבדים.

ניקולו המיואש מתפטר מהמשטרה ועומד להגר לוונצואלה. אנטוניו חש שהוא די פתטי, עוזב את סופיה ונוקט פעולה להתחברות מחודשת של סופיה עם ניקולו. בינתיים הוא חוזר לארמון, שם לובשת ויולנטה בעצתה של כרמלה, שמלה חושפנית יותר ואנטוניו מבין שהיא יותר לרוחו. הם מנגנים ביחד דואט בפסנתר ומתחבקים.

## צוות השחקנים

## קישורים חיצוניים

* סופיה לורן וויטוריה דה סיקה רוקדים ממבו איטליאנו, באתר יוטיוב
* סופיה לורן מוכרת דגים בשוק ונפגשת לראשונה עם ויטוריו דה סיקה, באתר יוטיוב

קטגוריה:סרטי 1955
קטגוריה:סרטי קומדיה רומנטית
קטגוריה:סרטים איטלקיים
קטגוריה:סרטים באיטלקית
קטגוריה:סרטי סופיה לורן
שומוג'סיל

**שומוג'סיל** (בהונגרית: **Somogyszil**) הוא כפר במחוז שומוג', בנפת קאפושוואר.

## מיקום
הכפר בן כ-750 תושבים ממוקם 22 ק"מ צפונית-מזרחית לעיר קאפושוואר ליד הכפר איגאל כ-5 ק"מ ממנו, לאורך כביש 6507 מקוצ'ולה.

## היסטוריה
בימי הביניים הכפר היה חלק ממחוז טולנה ולא שכן במיקומו הנוכחי, אלא בכרם בשם סיקאלו. שמו מוזכר לראשונה בשנת 1138, במכתב אישור של בלה השני, מלך הונגריה (העיוור) שהוציא עבור הפרובוסט (תפקיד בכיר במספר כנסיות נוצריות) של דמש. שמו מופיע מאוחר יותר, בשנים 1332–1337, בפנקס המעשרות של האפיפיורות. לפי פנקס מס האוצר הטורקי משנת 1563 היו בכפר 10 בתים, ובשנת 1580 17 בתים.

שם היישוב היה סיל בסוף המאה ה-19. באותה תקופה היה זה כבר יישוב במחוז שומוג'. בשנת 1891 היו בו 2,672 תושבים הונגרים וגרמנים.

## אתרים בעלי חשיבות
הכנסייה הרומית-קתולית שנמצאת תחת הגנת שימור היא מימי הביניים. היא נבנתה בסגנון גותי, אך בשנת 1726 שופץ בסגנון הבארוק.

## ילידי המקום
* **[[מור סגפי]]**, עיתונאי יהודי-הונגרי ומזכיר שר (1825–1896).
* **[[דיולה היידו]]**, עד 1904 **הירשפלד** (בהונגרית: **Hajdu Gyula**; שומוג'סיל, 8 במאי 1886 – בודפשט, 21 באוגוסט 1973) היה משפטן בינלאומי עורך דין יהודי-הונגרי, פרופסור, דוקטור למדע המדינה ודוקטור במשפטים (1957), זוכה פרס המדינה (1970).

## לקריאה נוספת
* מרתה פילפ: עבר, הווה ועתיד מתחת לגבעת יוז'ף: מונוגרפיה של שומוג'סיל. 
* שמו בורובסקי: מחוז שומוג'
* שומוג'סיל (היסטוריה ותיאור הסמל)
* ז'וז'אנה פילפ: שומוג'סיל. קאירוס, 2017 (ארצות מולדת שדואגים לגביהם)

## קישורים חיצוניים

* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז שומוג'
שרילין איפיל

**שרילין איפיל** (באנגלית: **Sherrilyn Ifill**; נולדה ב-17 בדצמבר 1962) היא עורכת דין אמריקאית. היא פרופסור למשפטים, נשיאה ויועצת-מנהלת של קרן ההגנה והחינוך המשפטית של NAACP. היא הנשיאה השביעית של קרן ההגנה המשפטית מאז הקים ת'ורגוד מרשל את הארגון בשנת 1940. איפיל היא גם מומחית לאומית לזכויות הצבעה ובחירה שיפוטית. היא בת דודה של העיתונאית גוון איפיל.

## שנותיה המוקדמות והשכלה
שרילין איפיל נולדה ב-17 בדצמבר 1962 בג'מייקה, קווינס, ניו יורק ללסטר (עובד סוציאלי בהארלם) ומירטל. היא הצעירה מבין 10 ילדים. אמה נפטרה כאשר איפיל הייתה בת 6. היא סיימה את לימודיה בתיכון הילקרסט. לאיפיל יש תואר ראשון מואסאר קולג' ותואר J.D מבית הספר למשפטים באוניברסיטת ניו יורק.

משפחתם היגרה לארצות הברית מברבדוס.

## קריירה
במהלך לימודי המשפטים שלה, התמחה איפיל אצל השופט איי. ליאון היגגינבות'אם ג'וניור בקיץ הראשון ובמרכז האו"ם לזכויות אדם בקיץ השני. עבודתה הראשונה עם סיום לימודיה הייתה מענק מחקר לשנה עם ה-ACLU בניו יורק. לאחר מכן שימשה כעוזרת בקרן ההגנה המשפטית, תוך עבודה בתיקי חוק זכויות הצבעה. בשנת 1993 הצטרפה לפקולטה של בית הספר למשפט של אוניברסיטת מרילנד, שם לימדה במשך שני עשורים.

איפיל מופיעה באופן קבוע בתקשורת בשל מומחיותה בנושאים כמו העדפה מתקנת, שיטור,  מועמדים לשופטים,  ובית המשפט העליון.

בשנת 2021 נבחרה להופיע ברשימת טיים 100.

## חיים אישיים
איפיל נשוי לאיבו קנובלוך. לזוג לשלושה ילדים.

## הוקרה ופרסים
בשנת 2016 זכה איפיל בפרס המורה הגדול של אגודת המורים האמריקאים למשפטים.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:עורכות דין אמריקאיות במאה ה-20
קטגוריה:עורכי דין אמריקאים במאה ה-20
קטגוריה:אפרו-אמריקאיות
קטגוריה:בוגרי מכללת ואסר
קטגוריה:בוגרות מכללת ואסר
קטגוריה:בוגרות בית הספר למשפטים באוניברסיטת ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:אמריקאים שהופיעו ברשימת טיים 100
קטגוריה:אפרו-אמריקאים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
סאו שהווא תהאיק

**סָאוֹ שֶׁהֱוֵוא תֶּהָאִיק** (בבורמזית: **စဝ်ရွှေသိုက်**; 16 באוקטובר 1895 – 21 בנובמבר 1962) היה פוליטיקאי ואריסטוקרט בורמזי יליד מדינת שהאן. נשיא בורמה הראשון בין 1948, עת השיגה המדינה עצמאות מהאימפריה הבריטית, ל-1952, עת הוחלף בידי בא או.

## ביוגרפיה
סאו שהווא תהאיק, הידוע במלוא שם האצולה שלו **קמבווסארהטה ת'רי פאוואראמאוואונטה תודמארזה**, נולד ב-16 באוקטובר 1896. בצעירותו למד בבית הספר שאן צ'יפס, שלימים נקרא מכללת קמבאוזה, בטאונגג'י שבבורמה, באותה העת חלק מן הראג' הבריטי. הוא נכנס לשירות צבא הודו הבריטית במהלך מלחמת העולם הראשונה, וגם שירת בשירות הגבול הצפון-מזרחי בשנים 1920–1923, לגבולות הרפובליקה הסינית וטיבט. הוא הפך לסאופה (השליט האריסטוקרטי של מדינת שהאן) לאחר מותו של אביו, סאו מאונג, בשנת 1929. הוא שב לשירות הצבאי ב-1939 ושירת עד 1942. הוא התחתן ארבע פעמים, והביא לעולם 11 ילדים.

לאחר העצמאות מהבריטים ב-4 בינואר 1948, הוא הפך לנשיא הראשון של איחוד בורמה ושימש כראש המדינה הטקסי – נשיא בורמה, בין 1948 ל-1952. נוסף על כך כיהן בתפקיד יו"ר לשכת הלאומים עד 1962. נאומו הראשון מטעם נשיאות האומה ביום העצמאות, 4 בינואר 1948, תיאר את מעלת האחדות, כשאמר: "היום הוא עבורנו לא רק יום של חופש, אלא גם יום של איחוד מחדש. במשך זמן רב, הגזעים העיקריים של בורמה, הקאצ'ינים והצ'ין נטו להסתכל על עצמם כיחידות לאומיות נפרדות. מאוחר יותר, החזון האצילי, החזון של איחוד בורמה, ריגש את ליבנו, ואנו עומדים מאוחדים היום כאומה אחת הנחושה לפעול באחדות ולהסכים לקידום האינטרסים של בורמה ולהשגתם המהירה. העמדה הראויה כאחת האומות הגדולות בעולם. האחדות היא שהביאה את מאבקנו לעצמאות למימוש מוקדם זה ואולי האחדות תמשיך להיות מילת המפתח של כל חבר ברפובליקה העצמאית הריבונית המכונה מעתה איחוד בורמה."

ב-4 בינואר 1949 התקיימה העצרת ההמונית מחוץ לעירייה לציון יום השנה הראשון ליום העצמאות, שהווא תהאיק נשא נאום אזהרה על אלימות שהרסה את החופש, החירות והדמוקרטיה. הוא אמר לקהל: "שיתוף פעולה והבנה לא יכולים להיווצר כל עוד יסוד האלימות או האיום באלימות קיים, שכן לאלימות אין מקבילה בחופש, והחירות מסתיימת במקום בו מתחילה האלימות. הנסיגה הנערכת של הדמוקרטיה בעולם כיום נובעת בעיקר מסגידה של מדינות לפולחן הכוח הפיזי. ההידרדרות בכיוון זה הייתה כזו שהיום כמעט ואין להבדיל בין המדינות הדמוקרטיות הנודדות למדינות טוטליטריות."

על פי הביוגרפיה של אשתו סאו נאנג הארן הקם, הוא פנה בנאומיו בדקירה ישירה בחסרונות של מדינתו שלו, הציג את הדרגתיות התהליך הפוליטי המתדרדר עקב התקוממות וסכסוכים מזוינים. במרץ 1962 הצבא ביצע הפיכה, בתואנה שהמדינה מתפוררת בגלל הצעת התיקון הפדרלית בראשות מדינת שהאן. עם ההפיכה סאו שהווא תהאיק נעצר על ידי מועצת המהפכה בראשות הגנרל נה וין ומת בכלא בנובמבר 1962. אחד מבניו, בן 17, נהרג בהפיכה הצבאית במרץ 1962, ככל הידוע היה הנפגע היחיד ביום ההפיכה.

## קישורים חיצוניים

* נאום הנשיא סאו שהווא תהאיק – 1 בינואר 1948 
* היום שבו ראש ממשלת ונשיא מיאנמר הראשונים נבחרו, "האירוודאי", 25 בספטמבר 2019 

קטגוריה:פוליטיקאים בורמזים
קטגוריה:נשיאי מיאנמר
קטגוריה:ילידי 1895
קטגוריה:נפטרים ב-1962
אבי פרסטנפלד

**אבי פרסטנפלד** הוא קצין צה"ל במילואים בדרגת אלוף-משנה, אשר בעבר פיקד על עוצבת ראם.

## ביוגרפיה
פרסטנפלד התגייס לצה"ל בנובמבר 1987 ושובץ בחיל השריון. הוא עבר הכשרה כלוחם, השתתף בקורס מפקדי טנקים ולאחר מכן השתתף בקורס קציני שריון. לאחר הקורס שימש כמפקד מחלקה בקורס מפקדי טנקים.

בשנת 1992 השתתף בקורס מפקדי פלוגות, ומונה למפקד פלוגה בחטיבה 500, בגדוד 433. בהמשך מונה למפקד פלוגה בקורס מפקדי טנקים ולסגן מפקד גדוד 195 בחטיבה 500. בתום תפקידו כסמג"ד יצא לחל"ת, ויצא ללימודי משפטים ומנהל עסקים בשנים 1996–2000.

עם תחילת האינתיפדה השנייה, חזר פרסטנפלד מלימודיו ומונה למפקד גדוד 433 של חטיבה 500, ובתפקיד זה שימש בשנים 2000–2002 במהלך הוביל את לחימת הגדוד ביהודה ושומרון ומבצע חומת מגן.  בשנים 2002–2004 מונה לקצין אג"מ של עוצבת הגליל. בשנים 2004–2006 ובמהלך מלחמת לבנון השנייה שימש כסגן מפקד חטיבת ברק. בתום המלחמה הועלה לדרגת אלוף-משנה ופיקד על עוצבת ראם בשנים 2006–2010. במקביל לתפקידו, היה מפקד בקורס המכללה הבין-זרועית לפיקוד ולמטה "ברק".

פרסטנפלד נשוי להדס ואב לארבעה.

## הערות שוליים

קטגוריה:מפקדי עוצבת ראם
קטגוריה:מפקדי גדודים בחטיבה 500
קטגוריה:אלופי-משנה בצה"ל
קטגוריה:קציני אג"ם של פיקוד הצפון
קטגוריה:ישראלים שנולדו במאה ה-20
גזיפור

**גזיפור** (בבנגלית: **গাজীপুর**; נקראת גם **גזיפור**) היא עיר במרכז בנגלדש, הממוקמת במחוז גזיפור, כ-25 קילומטרים צפונית לעיר הבירה דאקה. בעיר מתגוררים כ-1,199,215 תושבים, נכון ל-2011.

## היסטוריה
העיר הוקמה בשנת 1984, ובשנת 2013 הפכה למטרופולין גדול, לאחר שמוזגו אליה עיריות ואזורים כפריים נוספים. בשנת 2020 נאמדה אוכלוסיית המטרופולין בכ-4 מיליון תושבים.

## חינוך
בעיר נמצאים מספר גדול של מוסדות חינוך יסודיים, על-יסודיים ואקדמיים, כגון האוניברסיטה הלאומית של בנגלדש, מכון המחקר החקלאי של בנגלדש, ועוד.

## תעשייה
העיר נחשבת כמרכז תעשיית הטקסטיל של בנגלדש.

## קישורים חיצוניים

## הערות שוליים

קטגוריה:בנגלדש: ערים
קטגוריה:יישובים שהוקמו ב-1984
יעקב פליאר

[ממוזער|שמאל|250px|כרזה על רסיטל של הפסנתרן יעקב פליאר בהיכל התרבות בתל אביב, מתנוססת בחזית [פסאז' הוד (אז משכן התיאטרון הקאמרי והיום תיאטרון בית ליסין). בחזית התמונה: זמרת הג'אז האמריקאית הייזל סקוט  עם בעלה, חבר הקונגרס אדם קלייטון פאוול ג'וניור . דצמבר 1962]]

**יעקב ולדימירוביץ' פליאר** (נהגה: **פלִיאֶר** או **פלִיֶיר**; ברוסית: **Я́ков Влади́мирович Флие́р**; 21 באוקטובר 1912 – 18 בדצמבר 1977) היה פסנתרן ומורה למוזיקה יהודי רוסי סובייטי. נחשב כאחד הפסנתרנים החשובים בברית המועצות אך התחיל להופיע ברחבי העולם רק ב-1962 ולכן פרסומו הבינלאומי היה מועט יחסית לעמיתיו אמיל גיללס וסביאטוסלב ריכטר.

## ביוגרפיה
נולד באורחובו-זויבו, הצעיר בן שבעת ילדיו של שען יהודי. למד מוזיקה ב אצל קונסטנטין איגומנוב .

בשנות ה-30 של המאה ה-20 הפך לאחד מפסנתרני הקונצרטים הבולטים ברוסיה הסובייטית. בהופעותיו ביצע בעיקר מוזיקה רומנטית אף על פי שניגן גם כמה יצירות של מלחינים רוסיים בני זמנו כמו קבלבסקי, שוסטקוביץ', פרוקופייב, גלינין  ורודיון שצ'דרין.

במשך שנים רבות לימד בעצמו בקונסרבטוריון של מוסקבה. בין תלמידיו הבולטים: רודיון שצ'דרין, ויקטוריה פוסטניקובה , מיכאיל פלטנב , לב ולסנקו , נטשה ולסנקו , טטיאנה ריומינה, יבגני רזאנוב , בלה דוידוביץ , מרק זלצר , סרגיי מוסליאן , ולדימיר פלטסמן , מוזה רובאקיטה  הליטאית, אילזה גראובינה  הלטבית ורבים אחרים.

בתקופת מלחמת העולם השנייה הרבה להופיע בפני חיילי הצבא האדום ואף שהה כחודש בלנינגרד הנצורה אליה הוטס בידי חיל האוויר הסובייטי.

בשנות הששים והשבעים של המאה העשרים החל פליאר להופיע ברחבי העולם, הוא הופיע בנובמבר 1962 בישראל (פעמיים בהיכל התרבות בתל אביב, פעם בבנייני האומה בירושלים ופעם באולם "ארמון" בחיפה) ובין הופעותיו הקדיש ערב לקונצרט הדגמה לתלמידי האקדמיה הישראלית למוזיקה. בפברואר 1967 הופיע פליאר בישראל בשנית, אך זכה לביקורות מסויגות יותר.

במהלך סיבוב הופעותיו בארצות הברית ביצע את הקונצ'רטו לפסנתר מס' 3 מאת רחמנינוב עם הפילהרמונית של ניו יורק בניצוחו של לאונרד ברנשטיין.

יעקב פליאר נפטר בשנת 1977 במוסקבה בגיל 65. הוא נקבר בבית העלמין קונצבסקויה.

## קישורים חיצוניים

* 
* 
* 

## הערות שוליים

קטגוריה:פסנתרנים רוסים
קטגוריה:פסנתרנים יהודים
קטגוריה:בוגרי הקונסרבטוריון של מוסקבה
קטגוריה:סגל הקונסרבטוריון של מוסקבה
קטגוריה:אישים הקבורים בבית העלמין קונצבסקויה
קטגוריה:סובייטים שנולדו ב-1912
קטגוריה:סובייטים שנפטרו ב-1977
תור מריוס גרומסטאד

**תור מריוס גרומסטאד** (בנורווגית: **Tor Marius Gromstad**; 8 ביולי 1989 – 12 במאי 2012) היה כדורגלן נורווגי ששיחק בעמדת הבלם.

## קריירת מועדונים
בשנת 2007 עבר גרומסטאד מארנדל אל סטאבק מליגת העל הנורווגית. ב-21 ביולי 2008 הוא ערך את הופעת הבכורה שלו במועדון, בניצחון 5-1 על פרדריקסטאד במסגרת המחזור ה-14 בליגה לעונת . בסך הכל הוא ערך 36 הופעות ליגה במועדון, ושבע הופעות נוספות בגביע הנורווגי.

## היעלמותו ומותו
גרומסטאד נראה לאחרונה ב-12 במאי 2012 בשעה 07:26 בבוקר, לאחר שלילה לפני כן דווח כי נעלם. הוא לא נשא עמו את מכשיר הטלפון שלו ואת הארנק שלו בעת היעלמותו. ב-14 במאי בבוקר נמצאה גופתו, לאחר שנעדר כ-36 שעות. לפי פרסום באתר הרשמי של קבוצתו, גרומסטאד נהרג כתוצאה מתאונת נפילה באתר בנייה סמוך.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:בלמי כדורגל נורווגים
קטגוריה:כדורגלנים שמתו במהלך הקריירה
קטגוריה:נורווגים שנולדו ב-1989
קטגוריה:נורווגים שנפטרו ב-2012